Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu varoitti Irania, -
että Israelin armeija suojelee Israelia päättäväisesti kaikilta, -
jotka harkitsevat hyökkäystä Israeliin.
USA:n republikaanien presidenttiehdokas Huckabee -
tuomitsi Iranin ydinohjelmasopimuksen, -
sillä se vain antaa voimaa arvaamattomalle valtiolle.
Venäjä ja Iran varoittivat, -
että Syyrian presidentin kohtaloa ei voida päättää ulkopuolelta.
Venäjä aikoo vastustaa ennalta neuvoteltavaa Assadin viraltapanoa.
Iranin korkein johtaja ajatollah Ali Khamenei ja ulkoministeri Zarif -
julistivat aiemmin tukeaan jokaiselle juutalaisvaltiota vastaan taistelevalle.
Israelin pääministeri Netanjahu, puolustusministeri Ja'alon -
ja armeijan esikuntapäällikkö kenraaliluutnantti Eisenkot pitivät -
alueellisen arviokokouksen pohjoisen osaston tukikohdassa.
Netanjahu korosti armeijan päättäväi- syyttä suojella Israelia kaikilta, -
jotka harkitsevat hyökkäystä Israeliin.
Iranin hallitsija Khamenei sanoi eilen: -
"Me tuemme kaikin keinoin jokaista, joka taistelee Israelia vastaan."
Iranin ulkoministeri Zarif sanoi Beirutissa pari päivää sitten -
tapaamisessaan Hizbollahin johtajan Hassan Nasrallahin kanssa: -
"Ydinohjelmasopimus on luonut historiallisen tilaisuuden -
vastustaa sionistientiteettiä."
Sanat, joita olemme koko ajan sanoneet, ovat pitäneet paikkansa.
Iraniin sopimuksen myötä virtaava raha -
menee meitä vastaan toimivien terroristijärjestöjen vahvistamiseen -
Iranin suojeluksessa, kun se tavoittelee Israelin tuhoa.
Olen pohjoisen osaston tukikohdassa puolustusministerin, -
esikuntapäällikön, prikaatinkenraalin ja komentajien kanssa -
arvioimassa armeijan valmiutta kohdata uhkat.
Olin myönteisesti vaikuttunut armeijan valmiudesta -
ja komentajien ja sotilaiden päättäväisyydestä.
Armeija on vahva. Israel on vahva. Olemme valmiit kaikkeen.
Jos joku yrittää hyökätä meitä vastaan, me iskemme heihin.
USA:n republikaanien presidenttiehdokas Mike Huckabee -
tuomitsi Israelin-vierailullaan Iranin ydinohjelmasopimuksen korostaen, -
ettei se ole muuta tehnyt kuin antanut voimaa arvaamattomalle valtiolle.
Presidenttikauteni alusta alkaen tekisin selväksi, -
ettei tätä sopimusta voida hyväksyä rauhallisen tulevaisuuden takeeksi, -
ei vain USA:lle tai Israelille vaan koko maailmalle.
Sopimuksella ainoastaan annetaan voimaa arvaamattomalle valtiolle, -
joka on jatkuvasti osoittanut aikeensa -
pyyhkiä muita maita, myös USA:n, pois kartalta.
Huckabee on harras kristitty -
ja yksi republikaanien yli kymmenestä presidenttiehdokkaasta.
Hän aloitti Lähi-idän kiertueen tiistaina Shilon juutalaisasutuksesta, -
missä hän julisti horjumatonta tukeaan Israelille.
Arkansasin entinen kuvernööri kommentoi myös -
Venäjän ja Iranin lähestyvää asekauppasopimusta.
Hän uskoo sen osoittavan Iranin todelliset aikeet.
Iranin jäädytetyn pääoman vapautus toisi sille valtavasti rahaa, -
jos sillä olisi kunnialliset aikeet käyttää sitä köyhien, sairaiden, -
ja nälkäisten auttamiseen.
Mutta sen sijaan ensimmäiseksi se osti uusia asejärjestelmiä Venäjältä.
Se muistuttaa meitä taas siitä, -
ettei sen hallinnon tarkoitus ole olla rauhankumppani.
Sen tarkoitus on ollut 36 vuoden ajan -
kylvää terroria Lähi-itään ja koko maailmaan.
Venäjän varaulkoministeri Mikhail Bogdanovin mukaan -
Venäjä ja Iran ovat sopineet -
S-300-ohjusjärjestelmän toimituksesta Iraniin.
Venäjä toimittaa ne Iraniin loppuvuonna.
Uuden raportin mukaan IAEA ja Iran ovat solmineet sopimuksen, -
joka sallii Iranin käyttää omia asiantuntijoita -
valvomaan ydinenergiaohjelmaansa IAEA:n asiantuntijoiden sijaan.
USA:n ulkoministeriö vastasi raporttiin, -
että se luottaa Iranin kanssa neuvoteltuun sopimukseen.
Luotamme IAEA:n teknisiin suunnitelmiin -
tutkia Iranin entisen ydinohjelman mahdollisia aseellisia puolia.
Jotkin asiat ovat yli kymmenen vuotta vanhoja.
IAEA on tyytyväinen järjestelyihin, -
jotka pätevät ainoastaan Iranin menneiden toimien tutkintaan.
Iranin nykyisten toimien valvontaan IAEA on kehittänyt erikseen -
vankimman tarkastusjärjestelmän, joka koskaan on neuvoteltu, -
varmistamaan Iranin ohjelman rauhanomaisuus.
Ulkoministeri Kerry luottaa, IAEA hoitaa osansa näissä vaatimuksissa -
yhtä etevästi ja tehokkaasti kuin muuallakin maailmassa.
IAEA hoitaa yleensä itse valvontatarkastukset.
Tämän "Parchinin sopimuksen" Iran ja IAEA solmivat keskenään.
Se ei kuulunut Iranin ja suurvaltojen käymiin ydinohjelmaneuvotteluihin.
14.7. solmitun Wienin sopimuksen myötä Iranin pakotteita helpotetaan, -
ja vastineeksi sen ydinohjelmaa rajoitetaan tiukasti.
Länsimaat ovat epäilleet, että Iran on pyrkinyt kehittämään ydinaseen, -
minkä Iran on pitkään kiistänyt.
Venäjä ja Iran varoittivat, -
että Syyrian presidentti Assadin kohtaloa ei voida päättää ulkopuolelta.
Venäjä aikoo vastustaa ennalta neuvoteltavaa Assadin viraltapanoa -
osana rauhansopimusta.
Yhteisessä lehdistötilaisuudessa Venäjän ulkoministeri Lavrov -
ja Iranin ulkoministeri Zarif toistivat tukeaan Assadille konfliktissa, -
joka YK:n mukaan on vaatinut yli 220 000 ihmishenkeä.
Korkean tason diplomatiassa Syyrian kriisistä -
ei tähän mennessä olla onnistuttu selvittämään yhtä avainkysymystä: -
presidentti Assadin kohtaloa. Syyrian oppositioryhmät, -
Persianlahden maat ja länsi vaativat hänen viraltapanoaan.
Meillä on erimielisyyksiä lännen kanssa -
esimerkiksi Syyrian nykyisen laillisen presidentin kohtalon päättämisestä.
Jotkut kumppanimme uskovat, että Assadin erosta pitää sopia etukäteen -
siirtymäajan loppuun mennessä.
Sitä näkemystä Venäjä ei hyväksy.
Venäjällä ja Iranilla on yhteinen kanta Syyrian kriisistä.
Olemme täysin sama mieltä, -
että syyrialaisten pitäisi päättää omasta tulevaisuudestaan.
Ulkomaiden pitäisi auttaa olosuhteiden parantamisessa -
jotta dialogiin voidaan käydä. Syyria- laiset eivät kaipaa ennakkoehtoja.
Venäjä tahtoo isännöidä uuden neuvottelukierroksen -
Syyrian oppositioryhmien kanssa. Sen tavoitteena on tuoda heidät -
Assadin valtuuskunnan kanssa YK:n tukemiin neuvotteluihin.
USA, Saudi-Arabia ja näiden sunnalaiset liittolaiset sanovat, -
että Assad on osa ongelmaa eikä ratkaisu -
ja että hän on ainakin osin vastuussa ISISin aluevaltauksista.
Tällä hetkellä Syyriassa toimii kuusi pääryhmää: -
Assadille uskollinen Syyrian armeija, libanonilainen liittolainen Hizbollah, -
ISIS-järjestö, al-Qaidaan kuuluva al-Nusran rintama, -
Islamin armeija, jota Saudi-Arabian uskotaan rahoittavan, -
sekä heikoimpana Vapaan Syyrian armeija.
Kiitos seurasta! Rukoilkaa rauhaa Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen